'Rowers' gewond tydens skietery met polisie | Maroela Media
Twee vermeende rowers is Dinsdag in Randburg, Johannesburg gewond tydens 'n skietery met die polisie.
"Een is in sy arm en been beseer en die ander een op sy boud," het lt.kol. Katlego Mogale, woordvoerder van die polisie, gesê.
Vier persone, tussen 27 en 33 jaar oud, het in Bram Fischerrylaan gery toe die polisie opgemerk het dat hul motor 'n spoorsein uitstuur. Die polisie het die groep agternagesit, maar hulle het weggejaag. "Daar was 'n hoëspoedjaagtog in Bram Fischerrylaan totdat die verdagtes uiteindelik by Randburg Square-winkelsentrum stilgehou het."
Een van verdagtes het dadelik op die polisie begin skiet toe hy uitklim en die polisie het teruggeskiet. Twee van die verdagtes is gewond. Die ander twee persone is in hegtenis geneem. Die polisie het beslag gelê op twee vuurwapens.
Die motor is Woensdag in Olifantsfontein as gesteel aangemeld.
Het daardie kar vir 'n week spoorsein uitgestuur sonder dat die firma die kar kon opspoor. Gee bietjie die naam van daardie firma dat mens kan weet om nie van hul dienste gebruik te maak nie. Knap gedaan SAPD
Maroela, wat is die aanhalings tekens in die opskrif? Is hulle of is hulle nie rowers nie? Klink of julle wil laat klink asof daar 'n kans is dat hulle nie rowers was nie en dat hulle dalk onskuldig deur die Polisie gejaag was. Watter is dit?